จังหวัดขอนแก่น ประชาชนจิตอาสา ร่วมกิจกรรมเดินรณรงค์ คนรักคลอง ไม่ทิ้ง ไม่เท ทุ่มทำความดี
นายสมศักดิ์ จังตระกุล ผู้ว่าราชการจังหวัดขอนแก่น เปิดกิจกรรมเดินรณรงค์คนรักคลอง ไม่ทิ้งไม่เท ทุ่มทำความดี ที่คลองลำห้วยพระคือ บ้านหนองหิน ตำบลสิลา อำเภอเมือง จังหวัดขอนแก่น เพื่ออุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตรและสืบสานพระราชดำริของสมเด็จพระเจ้าอยู่หัว ตลอดจนสร้างการตระหนักรู้และสร้างจิตสำนึก ให้ประชาชนร่วมกันดูแลรักษาพัฒนาคลองเพื่อสุขภาพอนามัยคุณภาพชีวิตและสิ่งแวดล้อมที่ดี 
ผู้ว่าราชการจังหวัดขอนแก่น นำหัวหน้าส่วนราชการ ผู้บัญชาการมณฑลทหารบกที่ 23 ผู้นำท้องถิ่นและจิตอาสาประชาชนกว่า 500 คน  เดินรณรงค์คนรักคลองไม่ทิ้งไม่เท ทุ่มทำความดี กำจัดผักตบชวาและวัชพืช ที่ลำห้วยพระ  เพื่อกระตุ้นจิตสำนึกคนในชุมชนช่วยกันดูแลรักษาลำห้วยพระ ซึ่งเป็นสายน้ำหลักที่มีผลกระทบต่อน้ำท่วมในเขตเมืองขอนแก่น